Armastusega vastuolus – Ersen.ee | raamatupood, osta raamat, e-raamatud, kirjastus ersen, raamatud internetist, telli soodsa hinnaga
Esileht / Raamatud / Ajaloolised romaanid / Romaanid Betty Neelsilt / Armastusega vastuolus
ISBN: 9789949823994
Raamatu nr: E04358319
Noor naine Jane on sunnitud oma meditsiiniõe ametist mõneks ajaks loobuma, et hoolitseda haige vanaema eest. Pärast vanaema surma jääb maja Jane’i sugulasele Basilile ja neiu peab sealt lahkuma. Jane hakkab tööd ja elukohta otsima ning eriti keeruliseks teeb asja see, et ta peab vanaema kahele kassile ja koerale samuti kodu leidma.
Vanaema haiguse ajal tutvus Jane ühe meeldiva hollandlasest arstiga, professor van der Vollenhovega. Mees tahab neiut aidata ning leiab talle ajutise töökoha ühe pirtsaka keskealise proua juures. Professori ja Jane’i tutvus süveneb. Neiu otsustab tööle minna ühte ääremaal asuvasse haiglasse, ütlemata kellelegi, kuhu ta läheb. Selgub, et töökoht on allpool igasugust arvestust ning Jane on mõne aja pärast kurnatuse viimasel piiril.
Neiu on aru saanud, et on professorisse armunud, ja püüab teda unustada. Mehele aga ei anna neiu äkiline kadumine rahu ja ta läheb Jane’i otsima. Ta leiab neiu üles ning teeb talle ettepaneku, mis aga ei pruugi Jane’ile sobida…